Apátfalva Község Önkormányzat Képviselő-testületének 4/2018 (II.9.) önkormányzati rendelete

Hatályos:2019-03-29 -tól

Apátfalva Község Önkormányzat Képviselő-testületének 4/2018 (II.9.) önkormányzati rendelete

az önkormányzat 2018. évi költségvetéséről

Apátfalva Község Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében Magyarország Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

1. A rendelet hatálya kiterjed Apátfalva Község Önkormányzatára, Apátfalva Község képviselő-testületére, annak bizottságaira, valamint az önkormányzat irányítása alá tartozó költségvetési szervekre.
2. A képviselő-testült az államháztartásról szóló 2011. évi CXCV. törvény 23. § (2) bekezdésében foglalt rendelkezések alapján a költségvetés táblarendszerét e rendelet mellékletei szerint alakítja ki és hagyja jóvá 2018. évre.

**2. §**

(1)[[1]](http://njt.hu/njtonkorm.php?njtcp=eh8eg1ed6dr5eo6dt7ee0em7cj6bz5ca4cf7ca0cc3bw2h" \l "_ftn_4" \o "),[[2]](http://njt.hu/njtonkorm.php?njtcp=eh8eg1ed6dr5eo6dt7ee0em7cj6bz5ca4cf7ca0cc3bw2h" \l "_ftn_5" \o "),[[3]](http://njt.hu/njtonkorm.php?njtcp=eh8eg1ed6dr5eo6dt7ee0em7cj6bz5ca4cf7ca0cc3bw2h" \l "_ftn_6" \o "),[[4]](http://njt.hu/njtonkorm.php?njtcp=eh8eg1ed6dr5eo6dt7ee0em7cj6bz5ca4cf7ca0cc3bw2h" \l "_ftn_7" \o ") A Képviselő-testület az önkormányzat 2018. évi költségvetését

**910 380 e Ft bevétellel és 910 380 e Ft kiadással**, ezen belül

**bevételeit:** 607 584 e Ft    költségvetési bevétellel

             302 796  e Ft    finanszírozási bevétellel,

**kiadásait:**  816 043 e Ft                költségvetési kiadással, ezen belül

               319 109 e Ft személyi juttatással,

     52 320 e Ft munkaadókat terhelő járulékok és szociális hozzájárulási adóval,

               188 981 e Ft dologi kiadással

                 25 602 e Ft ellátottak pénzbeli juttatásaival

                   5 977 e Ft működési célú pénzeszközátadással,

                 12 911 e Ft beruházási kiadásokkal,

               211 143 e Ft felújítási kiadásokokkal

                             94 337 e Ft finanszírozási kiadással **állapítja meg.**

(2) Az önkormányzat 2018. évi  költségvetésében finanszírozási bevételként a működési célú maradvány tervezett összege 75 844 e Ft, a felhalmozási célú maradvány tervezett összege

213 286 e Ft, a végleges összegek zárszámadáskor kerülnek elfogadásra, a különbözettel a költségvetés módosításra kerül. Finanszírozási kiadásként az államháztartási megelőlegezés összege 8 918 e Ft, valamint 20 814 e Ft összegű működési tartalék került megtervezésre.

**3. §**

(1) Apátfalva Község Önkormányzat Képviselő-testülete a költségvetési címrendjét 2018. évre az *1. mellékletben* foglaltak szerint határozza meg.

(2) Az önkormányzatot megillető 2018. évi állami támogatások jogcímenkénti alakulását *a 2. melléklet* tartalmazza.

(3) Az önkormányzati szintű költségvetési bevételeket és költségvetési kiadásokat előirányzat csoportonként és kiemelt előirányzatonkénti bontásban a *3. és a 4. melléklet* tartalmazza.

(4) Az önkormányzat költségvetésében szereplő működési jellegű feladatok bevételét a *3/1. melléklet* tartalmazza.

(5) A Polgármesteri Hivatal és az önkormányzat intézményei működési bevételét a *3/2. melléklet* tartalmazza.

(6) Az önkormányzat költségvetésében szereplő kiadásokat alcímenként a *4/1. melléklet* tartalmazza.

(7) A Polgármesteri Hivatal és az önkormányzat intézményei kiadásait alcímenként a 4/2. melléklet tartalmazza.

(8) Az önkormányzat ellátottak pénzbeli juttatásait  *a 4/3. melléklet* tartalmazza.

(9) Az önkormányzat működési célú pénzeszköz átadását – társadalmi szervezetek támogatásai, véglegesen átadott pénzeszközök - a *4/4. melléklet* tartalmazza.

(10) Az önkormányzat és intézményei felhalmozási kiadásait - beruházások, felújítások, egyéb felhalmozási kiadások - a *4/5. melléklet* tartalmazza.

(11) Apátfalva Község Önkormányzat és költségvetési szerveinek létszámkeretét a   közfoglalkoztatottak teljes munkaidőre számított éves létszámkeretét az *5. melléklet* tartalmazza.

(12) Az önkormányzati szintű előirányzat felhasználási ütemtervét a *6. melléklet* tartalmazza.

(13) Az önkormányzati szintű bevételek és kiadások alakulásának mérlegszerű bemutatását a *7. melléklet* tartalmazza.

(14)   Az önkormányzat általános és céltartalék kimutatását a *8. sz. melléklet* tartalmazza.

(15) Apátfalva Község Önkormányzat által biztosított közvetett támogatásokat - azok jellege, mértéke, összege, illetőleg kedvezményezettje szerinti részletezettséggel - a *9. melléklet* tartalmazza.

(16) A képviselő-testület az önkormányzat kötelező és önként vállalt. feladatait a *10. melléklet* tartalmazza.

(17) Az önkormányzatnak európai uniós forrásból finanszírozott támogatásból megvalósuló projektek kimutatását *11. melléklet* tartalmazza.

(18) Az önkormányzatnak nincs több éves kihatással járó feladata (adósságot keletkeztető ügylete, kezességvállalásból fennálló kötelezettsége).

(19) A költségvetési évben az önkormányzatnak nincs olyan fejlesztési célja, amelynek megvalósításához a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügylet válna szükségessé.

(20) A Stabilitási tv. 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a Stabilitási tv. 45. § (1) bekezdés a) felhatalmazása alapján kiadott jogszabályban meghatározottak szerinti saját bevételeket a 12. melléklet tartalmazza.

**4. §**

1. A képviselő-testület felhatalmazza a polgármestert, hogy a 2018. évi költségvetésében az önkormányzatot megillető bevételek beszedéséről gondoskodjon, ennek érdekében  szerződéseket kössön, illetve pályázatokat nyújtson be, valamint tegyen intézkedéseket a  jóváhagyott kiadási előirányzatok felhasználására.
2. Apátfalva Község Önkormányzata nevében kötelezettséget a polgármester, vagy az általa felhatalmazott személy vállalhat.
3. Kötelezettségvállalás ellenjegyzésére kizárólag a Polgármesteri Hivatal pénzügyi vezetője, ennek hiányában kijelölt köztisztviselője jogosult.
4. E rendelet keretein belül az önkormányzat és irányítása alá tartozó költségvetési szervei a költségvetési előirányzataik felett teljes jogosultsággal bírnak.
5. A Képviselő-testület kizárólagos hatáskörébe tartozik a költségvetési rendelet módosítása.
6. Ha év közben az országgyűlés, a Kormány, vagy valamely költségvetési fejezet vagy elkülönített állami pénzalap az önkormányzat számára meghatározott célra pótelőirányzatot biztosít, erről a polgármesternek negyedévente, de legalább a költségvetési szerv számára a költségvetési beszámoló irányító szervhez történő megküldésének külön jogszabályban meghatározott határidejéig, december 31-i hatállyal dönt a költségvetési rendeletének ennek megfelelő módosításáról.
7. Kiemelt előirányzatok (személyi jellegű kiadások, munkaadót terhelő járulékok, dologi kiadások, felhalmozási kiadások, ellátottak pénzbeli juttatása, átadott pénzeszközök) közötti átcsoportosításra a képviselő-testület jogosult.
8. Az intézmények kizárólag a képviselő-testület előzetes jóváhagyásával nyújthatnak be szakmai pályázatokat abban az esetben ha a pályázattal megvalósuló feladat költségvetési többlettámogatást igényel.
9. A költségvetési szervek a kiemelt előirányzaton belül a részelőirányzatokkal a jogszabály előírások figyelembevételével önállóan gazdálkodnak.

**5. §**

1. Az önkormányzat és a költségvetési szervek költségvetési maradványát a Polgármesteri Hivatal vizsgálja felül, és a Képviselő-testület a zárszámadási rendeletével hagyja jóvá.
2. Az előző évi a Képviselő-testületi által jóváhagyott költségvetési maradvány összegeivel a költségvetési szervek költségvetését a Képviselő-testület módosítja.
3. Apátfalva Község Önkormányzata és költségvetési szervei a költségvetési elszámolási számláit a 3A Takarékszövetkezet, Apátfalva – nál vezeti.
4. (4) Az önkormányzat számláján év közben rendelkezésre álló szabad pénzeszköz lekötéséről – a gazdálkodás folyamatos biztosítása mellett – a polgármester rendelkezik.
5. (5) Az önkormányzat az átmeneti finanszírozási gondok áthidalására likviditási hitelt vehet igénybe a működés folyamatosságának biztosítására a számlavezető pénzintézettől bankszámlaszerződés alapján. A likviditási hitel felvételével kapcsolatos előzetes intézkedések megtételére a képviselő-testület jóváhagyásával a polgármester jogosult.

**6. §**

1. A Képviselő-testület a polgármester, az alpolgármester és a Polgármesteri Hivatal köztisztviselőinek 200.000,-Ft/fő/év cafetéria juttatást biztosít.

**Záró rendelkezések**

**7.  §**

 Ez a rendelet kihirdetés napján lép hatályba, de rendelkezéseit 2018. január 1-től visszamenőlegesen kell alkalmazni.

*Szekeres Ferenc                                                                dr. Szénási Hanna*

*polgármester                                                                         jegyző*

***Záradék:*** A rendelet a 2018. február 8-i ülésen került elfogadásra. A hirdetőtáblán 2018. február 9-én kifüggesztésre került.

Apátfalva, 2018. február 09.

*dr. Szénási Hanna*

*jegyző*

***Záradék:*** A rendelet egységes szerkezetbe foglalva 2019. március 26-án.

Apátfalva, 2019. március 26.

*dr. Szénási Hanna*

*jegyző*

[[1]](http://njt.hu/njtonkorm.php?njtcp=eh8eg1ed6dr5eo6dt7ee0em7cj6bz5ca4cf7ca0cc3bw2h" \l "_ftnref_4" \o ")

Módosította: 12/2018.(VI.26.) Önkormányzat rendelet 1. § Hatályos: 2018. június 26-tól

[[2]](http://njt.hu/njtonkorm.php?njtcp=eh8eg1ed6dr5eo6dt7ee0em7cj6bz5ca4cf7ca0cc3bw2h" \l "_ftnref_5" \o ")

Módosította: 19/2018.(XII.04.) Ör. 1. § Hatályos: 2018. december 04-től

[[3]](http://njt.hu/njtonkorm.php?njtcp=eh8eg1ed6dr5eo6dt7ee0em7cj6bz5ca4cf7ca0cc3bw2h" \l "_ftnref_6" \o ")

Módosította: 21/2018.(XII.18.) Ör. 1. § Hatályos: 2018. december 18-tól

[[4]](http://njt.hu/njtonkorm.php?njtcp=eh8eg1ed6dr5eo6dt7ee0em7cj6bz5ca4cf7ca0cc3bw2h" \l "_ftnref_7" \o ")

Módosította:  2/2019.(III.26.) Ör. 1. §. Hatályos: 2019. március 26-tól